Zhantas/Cleaned-Kyrgyz_Wikipedia huggingface dataset:
Дооров Абдилаат (Эпохин)

Дооров Абдилаат (Эпохин) – акын. Лейлек районунун Катраң айылында 1953-жылы 1-сентябрда туулган. 

Ал 1969-жылы орто мектепти, 1973-жылы Жалал-Абад шаарындагы зооветтехникумдун «Ветеринария» факультетин аяктаган. 

Андан соң Лейлек райондук асыл тукум станциясында веттехник болуп иштеп жүрүп Советтик Армиянын катарына чакырылган. Аскердик кызматын өтөп келгенден кийин «Кулунду» колхозунун ветеринардык врачы, колхоздун комсомол комитетинин катчысы, Лейлек райондук агро-өндүрүш комплексинин профсоюз комитетинин жооптуу катчысы, 1989-жылы Лейлек райондук «Алга» (азыркы «Ата Журт») гезитинин бөлүм башчысы, 1992-жылы Раззаков атындагы колхоздун зоотехник-селекционери, 1992-жылдын декабрь айынан Лейлек райондук «Ата Журт» гезитинин башкы редактору болуп эмгектенип келет. 

Кыргыз мамлекеттик университетинин журналистика факультетин 1988-жылы сырттан окуп бүтүргөн. 

Чыгармалары республикалык «Жалын» жана «Учкун» альманахтарында, республикалык «Кыргызстан маданияты», «Эркин Тоо», «Кыргыз Туусу» гезиттеринде, «Ала-Тоо», «Тулпар» журналдарында жарык көргөн. 

1998-жылы «Миң тамыр» аттуу алгачкы ыр жыйнагы жарык көргөн. 

Лейлек райондук, Баткен облустук мамлекеттик администрацияларынын Ардак грамоталары, 2006-жылы Кыргыз Республикасынын Ардак грамотасы менен сыйланган. 

1989-жылдан Кыргыз ССРинин Журналисттер союзунун, 2004-жылдан Кыргыз Республикасынын Улуттук жазуучулар союзунун мүчөсү. 

 Жарык көргөн китептери 
 Кыргыз тилинде 
Миң тамыр: Ырлар. - Б.: Сабыр, 1998. - 85 б.

 Колдонулган адабияттар 
 Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. – 456 б. ISBN 978-9967-26-379-6
Категория: Кыргыз Республикасынын жазуучулары
 Категория:Инсандар
Дүйшөналиев Сүйүнбек

Дүйшөналиев Сүйүнбек - акын, дирижер. Аксы районунун Афлатун айылында 1940-жылы 12-декабрда туулган. 1958-жылы Афлатун орто мектебин, 1963-жылы М.Күрөңкеев атындагы музыкалык окуу жайынын хор дирижерлук бөлүмүн аяктаган. 1964-1969-жж. Ташкен мамлекеттик консерваториясында окуп, хор дирижеру жана хор сабактарынын окутуучусу адистигине ээ болгон.

1964-1965-жж. Айдаркендеги музыкалык мектепте мугалим, 1965-1995-жж. Ош педагогикалык институтундагы музыкалык-педагогикалык факультетинде окутуучу, доцент, кафедра башчысы, декан, 1991-2001-жж. Ош технологиялык университетинин Маданий-эстетикалык борборунун директору болуп эмгектенген. 

С.Дүйшөналиев Кыргыз ССР Жогорку Советинин Президиумунун, Кыргыз ССР Маданият, Билим берүү министрликтеринин, республикалык профсоюздар комитетинин, партиянын Ош облустук комитетинин Грамота, Ардак грамоталары менен сыйланган. 

С.Дүйшөналиев фестивалдардын, сынактардын жеңүүчүсү, Жеңижоктун, Курманжан датканын, Жалал-Абад облусунун мааракелеринде сценарист, көркөм жетекчи катары катышкан. 1999-жылдан Кыргыз Республикасынын жазуучулар союзунун мүчөсү.

 Жарык көргөн китептери 
 Кыргыз тилинде 
Жашыл жол: Ырлар жана поэма. - Ф.: Мектеп, 1979. 

Ак шоола: Ырлар жана поэмалар. - Ф.: Кыргызстан, 1983. 

Ак калпак элдин булбулу. - Жалал-Абад, 1991. 

Калкыма сыйым ыргүлзар. - Б., 2003. 

Комузга ширелген дүйнө: Б. Мадазимовду эскерүү. - Ош: Жети түс, 2003.

Осуят. - Ош: Декарт, 2008. 

Тартуу. - Ош: Декарт, 2008. 

Дүрдүйнө. - Ош: Декарт, 2009. 

 Колдонулган адабияттар 
 Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. – 456 б. ISBN 978-9967-26-379-6

Категория: Кыргыз Республикасынын жазуучулары
 Категория:Инсандар
Дядюченко Леонид Борисович

Дядюченко Леонид Борисович - жазуучу, акын, кинодраматург Дядюченко Леонид Борисович Лениград шаарында 1934-жылы 16-февралда туулган. 1938-жылдан Фрунзе шаарында жашаган. 1952-жылы Фрунзедеги №6 орто мектебин, 1957-жылы Фрунзедеги политехникалык институтунун тоо-геология факультетин бүтүргөн. 

Эмгек жолун Кыргыз ССРинин Илимдер академиясынын Геология институтунда инженер-геолог болуп иштөөдөн баштаган. 1961-жылы “Советская Киргизия” гезитинин Ош облусу боюнча атайын кабарчысы, “Литературный Киргизстан” журналында адабий кызматкер, болуп иштеп, “Кыргызфильм” киностудиясында редакторлук кызматта иштеген. 

1957-жылдан республикалык гезит-журналдарда ыр түрмөктөрү, очерктери менен чыгып келүүдө. 1962-жылы алгачкы “Жажда” поэтикалык жыйнагы жарык көргөн. Бир топ документалдык повесттердин, аңгемелердин, документалдуу жана көркөм сценарийлердин автору. 

Л.Дядюченконун адабий сценарийлери боюнча “Кыргызфильм” киностудиясында “Водопад” (1974-ж.), “”Зеница ока” (1976-ж.), “Первый” (1974-ж.), “Советский Киргизстан” (1974-ж.) “Кошой-Таш” (1980-ж.), “Твой день республика!” (1984-ж.) толук метраждуу көркөм жана документалдуу фильмдери, ондогон кыска метраждуу документалдуу, илимий-популярдуу фильмдери жана киноочерктер тартылган.

Ал тарабынан А.Токомбаевдин, Т.Кожомбердиевдин, М.Абылкасымованын, С.Акматбекованын ж.б. чыгармалары орус тилине которулган. “Скарабей” повести 1974-жылы Н.Островский атындагы бүткүл союздук адабий сыйлыгына көрсөтүлгөн. Ал “Кыргыз Республикасынын маданиятына эмгек сиңирген ишмер” наамы менен сыйланган. 

1966-жылдан СССР Жазуучулар, 1971-жылдан СССР Журналисттер, 1975-жылдан СССР Кинематографисттер союздарынын мүчөсү. 

 Жарык көргөн китептери 
 Орус тилинде 
Жажда: Сборник стихов. – Ф.: Киргизгосиздат, 1962. – 62 с.

Уголек: Стихи. – Ф.: Киргизгосиздат, 1966 – 95 с.

Проводник из Чарвака: Очерки о людях Кыргызстана. – Ф.: Кыргызстан, 1967. – 128 с.

Без нужды в Зардалю. – Ф.: Кыргызстан, 1970 – 201 с.

В пещерах Киргизии. – Ф.: Мектеп, 1970. – 163 с.

Скарабей. Повесть и рассказы. – М.: Молодая Гвардия. 1974. – 160 с.

Фамильное серебро: Документальная повесть. – Ф.: Мектеп, 1974. – 124 с.

Скарабей. – М.: Мол. гвардия, 1975. – 200 с.

Памятник солнцу. Стихи поэтов Киргизии, посвященные дружбе народов. – Ф.: Кыргызстан, 1975. – 176 с.

Салам тебе, Кыргызстан. Стихи. – Ф.: Кыргызстан, 1975. – 140 с. (А.Борцов, И.Волобуева, Л.Дядюченко и др.).

Киргизский мотив: Документальная повесть. – Ф.: Кыргызстан, 1976. – 107 с.

Какая она победа? – М.: Мол. гвардия, 1977. – 222 с.

Серебряный глобус: Документальная повесть. – Ф.: Кыргызстан, 1978. – 144с.

Ждите ответа: Рассказы и повести. – Ф.: Кыргызстан, 1984. – 206 с.

Жемчужина в стене казармы: Роман-хроника. – Ф.: Мектеп, 1986. – 220 с.

Сель. Документальная повесть. – М.: Мол. гвардия, 1989.

Обратного пути не будет: Худож.-докум. повесть. – Ф.: Адабият, 1990. – 240 с. 

 Колдонулган адабияттар 
 Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. – 456 б. ISBN 978-9967-26-379-6

Категория: Кыргыз Республикасынын жазуучулары
 Категория:Инсандар
Кадыров Жумадин

Кадыров Жумадин - акын жана жазуучу. Кара-Кулжа районунун Алайкуу өрөөнүндө 1967-жылы 16-ноябрда туулган. 1985-жылы орто мектепти аяктап, Тамбов облусундагы И.В.Мичурин атындагы мамлекеттик педагогикалык институтунун Орус тили жана адабияты факультетине тапшырган. 

1986–1988-жж. Владивосток шаарында аскер кызматын өтөгөн.

1989–1992-жж. И.В.Мичурин мамлекеттик педагогикалык институтунан билим алган.

Эмгек жолун “Аалам” гезитинде кабарчы болуп иштөө менен баштаган.

1993–1995-жж. жаштардын “Тулпар” адабий-көркөм журналында редактордун орун басары болуп иштеп, 1997-жылы “Бийиктик” басмаканасын уюштурган. Ошондон бери ушул ишкананы жетектеп келет. 

Алгачкы “Утурумдук коштошуу” деп аталган ырлар жыйнагы 1995-жылы жарык көргөн.

2000-жылдан Кыргыз Республикасынын Жазуучулар союзунун мүчөсү.

 Жарык көргөн китептери 
 Кыргыз тилинде 
Утурумдук коштошуу: Ырлар. – Б., 1995. – 80 б.

Асмандан кулаган киши: Повесть жана аңгеме. – Б.: Бийиктик, 1998. – 80 б.

Бүбү Мариям: Баян. – Б.: Бийиктик, 2007. – 336 б. 

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. – 456 б. ISBN 978-9967-26-379-6

Категория: Кыргыз Республикасынын жазуучулары
Кадырова Асипа

Кадырова Асипа - акын, жазуучу. Кемин районунун Советское айылында 1931-жылы 6-августта туулган. Токмок шаарынан 7-классты аяктап, 1946–1949-жж. педагогикалык окуу жайынан окуп, башталгыч класстын мугалими кесибине ээ болгон. Кичи-Кеминде 15 жыл мугалимдик кесипте эмгектенген. 

1963–1968-жж. В.В.Маяковский атындагы Кыргыз мамлекеттик кыз-келиндер институтунун орус тили жана адабияты бөлүмүндө окуган.

А.Кадырова Мамлекеттик басма комитетинде улук редактор болуп 15 жыл иштеген. 1986-жылдан эмгек ардагери.

1979-жылы жолдошу Ш.Кызаевдин “Турмуш багыты” аттуу китебин түзүп, анда өзүнүн “Өрүлүк” жана “Адам болсоң ардуу бол” пьесалары жарык көргөн. 

1978-жылдан СССР Журналисттер союзунун, 2009-жылдан Кыргыз Республикасынын Улуттук жазуучулар союзунун мүчөсү.

 Жарык көргөн китептери 
 Кыргыз тилинде 
Намыс: Аңгемелер: Тестиер балдар үчүн. – Ф.: Мектеп, 1978. – 60 б.

Элестүү күндөр. – Ф.: Мектеп, 1982. – 70 б.

Асылкан: Повесть. – Б.: Бийиктик, 2009. – 107 б. 

Ырларым менен сырларым: Ырлар. – Б.: Бийиктик, 2009. – 48 б.

 Котормолору 
Роман Сеф. Алтын кылыч: Кенже балдар үчүн. – Ф.: Мектеп, 1976. – 105 б.

Эфетов. Валдай жылаажындары: Повесть, тестиер балдар үчүн. – Ф.: Мектеп, 1978. – 102 б. 

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. – 456 б. ISBN 978-9967-26-379-6

Категория: Кыргыз Республикасынын жазуучулары
Казиев Асанкадыр

Казиев Асанкадыр – жазуучу. Жети-Өгүз районунун Чырак айылында 1951-жылы 2-октябрда туулган. 1969-жылы Аң-Өстөн орто мектебин аяктаган. 

Эмгек жолун М.В.Фрунзе атындагы колхоздо чабан болуп иштөөдөн баштаган. 1971-1973-жж. Каракол педагогикалык институтунда билим алган. 

1973-1985-жж. Жети-Өгүз айылдык керек-жарак кооперативинде дүкөндүн башчысы, 1985-1996-жж. Жети-Өгүз мамлекеттик адистештирилген чарбада маданий кызматкер, 1996-жылдан Чырак айылында дыйкан-фермер болуп эмгектенип келет.

2000-жылы «Апакем» аттуу алгачкы ыры «Ысык-Көл кабарлары» гезитинде жарык көргөн. Ошондон баштап чыгармалары облустук, республикалык басма сөздөрдө жарыяланып келет.

2009-жылы Кыргыз Республикасынын Президентине караштуу Мамлекеттик тил боюнча улуттук комиссиянын Ардак грамотасы менен сыйланган.

2009-жылдан Кыргыз Республикасынын Улуттук жазуучулар союзунун мүчөсү.

 Жарык көргөн китептери 
 Кыргыз тилинде 
Жети-Өгүз кайрыктары: Ырлар. - Б.: Мастер Принт, 2001. - 32 б.

Белгилүү инсан Бейше Жапаров: Эскерүүлөр. – Б.: Эркин-Тоо. – 164 б.

Балбай баатырдын керээзи: Дастандар. - Б.: Эркин-Тоо, 2004. - 104 б.

Ат жалындагы ырлар: Ырлар жана дастандар. - Б.: Гүлчынар, 2009. - 96 б.

Тамгалар ырдайт: Балдар үчүн. - Б.: Принт экспресс, 2009. - 36 б.

Жаныбарлар табышмактары: Балдар үчүн. - Б., 2009. - 14 б.

Канаттуулар табышмактары: Балдар үчүн. – Б., 2009. – 16 б. 

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. – 456 б. ISBN 978-9967-26-379-6

Категория: Кыргыз Республикасынын жазуучулары
Калбаев Абдымомун

Калбаев Абдымомун - акын, жазуучу. Жаңы-Жол (азыркы Аксы) районунун Авлетим айылында 1953-жылы туулган. 

1965-жылга чейин Караван мектеп-интернатында, андан соң Ош шаарындагы Ю.Гагарин атындагы мектеп-интернатында окуп, 1970-жылы орто мектепти аяктаган.

1976-жылы Жалал-Абад шаарындагы А.С.Пушкин атындагы педагогикалык окуу жайын артыкчылык диплому менен бүтүргөн.

Эмгек жолун Жаңы-Жол райондук «Жаңы турмуш» гезитинде адабий кызматкер болуп иштөөдөн баштап, 1979-жылдан айыл чарба бөлүмүнүн башчысы, 1984-жылдан жооптуу катчы, 1986-жылдан 1991-жылга чейин редактордун орун басары болуп иштеген. 1979–1984-жж. Кыргызстан мамлекеттик университетинин журналистика факультетин бүтүргөн. 

1991-жылдан Жалал-Абад облустук телерадиокомпаниясында Аксы, Ала-Бука жана Чаткал райондору боюнча радионун өз кабарчысы, 1996-жылдан бери телекөрсөтүүнүн өз кабарчысы болуп эмгектенип келет. 

«Багыт» адабий ийриминде мүчө болуу менен, чыгармалары жаштардын «Учкун» адабий альманахынын 4-6-7-сандарына басылган. 

1998-жылы «Молдо Багыш» аттуу китепти түзүп жарыкка чыгарган.

1986-жылы «Жаңы турмуш» гезитиндеги үзүрлүү эмгеги жана чыгармачылыгы үчүн Кыргыз ССР Жогорку Советинин Президиумунун Грамотасы менен сыйланган.

2006-жылы «Улуттук телерадиокорпорациясынын отличниги», 2008-жылы «Кыргыз Республикасынын эл агартуусунун отличниги», Кыргыз Республикасынын Маданият министрлигинин «Маданияттын мыкты кызматкери» төш белгиси менен сыйланган, эки жолу Жалал-Абад облустук администрациясынын, төрт жолу Аксы райондук мамлекеттик администрациясынын Ардак грамоталарына татыган.

1979-жылдан СССР Журналисттер союзунун, 1991-жылдан Кыргызстан Журналисттер союзунун, 1996-жылдан Кыргыз Республикасынын Жазуучулар союзунун мүчөсү. 

 Жарык көргөн китептери 
Ала-Тоонун жаңы жылдыздары. – Ф.: Кыргызстан, 1984. – 120 б.

Майлуу токоч: Балдар үчүн. – Ош: Облустук басмакана, 1997. – 21 б.

Кылымга жүз ыр белегим: Ырлар. – Жалал-Абад: шаардык басмасы, 1999. – 159 б.

Өмүр өтөлгөсү: Очерктер – Б.: Мамлекеттик тил жана энциклопедия борбору, 2007. – 180 б.

Тарыхта калган изи бар, Аксыда нарктуу киши бар: Ыр менен жазылган сүрөттүү китеп альбому. – Б.: Мурас, 2008. – 72 б.

Мектепке карай кеткен жол: Очерк. – Б.: Мурас, 2009. – 96 б.

“Болуштун ооматы”тарыхый изилдөө.Мурас басмасы 2010 жыл 100 бет.
"Карышкырлар улуганда" ангемелер,новеллар жыйнагы. Турар басмасы.2012-жыл.405 бет.
"Туурга конгон туйгун" повест."Турар" басмасы.2013-жыл. 140 бет.

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. – 456 б. ISBN 978-9967-26-379-6
Категория: Кыргыз Республикасынын жазуучулары
Калыбеков Нурлан

Калыбеков Нурлан – акын. Аксы районунун Аркыт айылында 1973-жылы 21-сентябрда туулган. 

1988-жылы Аркыт 8 жылдык орто мектебин, 1990-жылы Таш-Көмүр шаарына караштуу №6 И.В.Панфилов атындагы орто мектебин бүтүргөн. 

1990–1992-жж. “Бишкек почтампта” слесарь оңдоочу, “Кыргызсоодакурулушмонтаж” башкармасында, Кыргызавтомаш заводунда жумушчу болуп эмгектенген. 1996-жылы Кыргыз мамлекеттик университетинин Журналистика факультетин, 1998-жылы “философия” багыты боюнча магистратурасын бүтүргөн соң, Кыргыз мамлекеттик университетинин Дин таануу кафедрасында окутуучу, ага окутуучу болуп эмгектенген. 

Алгачкы ыры 1990-жылы “Ленин жолу” гезитине жарыяланган. 

Кыргыз Республикасынын Өкмөтүнүн Жаштар сыйлыгынын лауреаты. Республикалык Жолон Мамытов атындагы, Казакстандын Мукагали Макатаев жана Габит Мусрепов атындагы адабий сыйлыктардын ээси. 

Ырлары орус, казак, азербайжан тилдерине которулган. 

А.Осмоновдун “Ата журт”, Ж.Мамытовдун “Издейм сени”, Т.Кожомбердиевдин “Мен тоолордун уулумун” аттуу китептерин түзгөн. 

Учурда чыгармачыл жаштардын республикалык «Нурборбор» бирикмесинин төрагасы болуп эмгектенет. 

1996-жылдан Кыргыз Республикасынын улуттук Жазуучулар союзунун мүчөсү.

2018-жылдан баштап Кыргыз Республикасынын улуттук Жазуучулар союзунун төрагасы.

2020-жылы Кыргыз Республикасынын маданиятына эмгек сиңирген ишмер ардактуу наамдын ээси болду.

 Жарык көргөн китептери 
 Кыргыз тилинде 
Нур дүйнө: Ырлар. – Б.: ПКО Салам, 1995. – 48 б.

21: Ырлар жана поэма. – Б.: Техник, 1999. – 114 б.

Теңиринсан: Ырлар жана поэма. – Б.: Бийиктик, 2004. – 58 б.

Күнэл: Ырлар жана поэма. – Б.: Бийиктик, 2007. – 320 б. (жамааттык жыйнак).

Сыр жарык: Ырлар, поэмалар, котормолор. – Б.: Бийиктик, 2010. – 178 б.

 Орус тилинде 
Дервиш миров: Стихотворение и поэма. – Б.: Бийиктик 2002. – 88 с.

Азия, все мы твои дети: Стихотворение. – Б., 2000. – 320 с. (коллективный сборник)

 Котормолору 
Мукагали Макатаев Үч бакытым. – Б.: Элпек, 2000. – 48 б.

Магжан Жумабаев Теңир от. – Б.: Техник, 2002. – 58 б.

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. – 456 б. ISBN 978-9967-26-379-6
Категория: Кыргыз Республикасынын жазуучулары
Камилова Малика

Камилова Малика - жазуучу жана акын. Ош шаарында 1948-жылы 25-майда туулган.

Ал 44 жылдан бери жаш муундарга билим жана тарбия берип, 1986–2003-жж. Ош облустук мугалимдердин билимин өркүндөтүү институтунун өзбек тил жана адабият каанасынын башчысы болуп иштеген.

Ырлары, поэмалары, аңгемелери, очерктери, рецензиялары, новеллалары, макалалары гезиттерде, альмахтарда, журналдарда жарыяланган. “Кыргыз Республикасынын Эл агартуусунун отличниги”, “Эмгек ардагери” төш белгилеринин ээси.

1995-жылдан Кыргызстан Журналисттер союзунун, 2001-жылдан Кыргыз Республикасынын Жазуучулар союзунун мүчөсү.

 Жарык көргөн китептери 
 Өзбек тилинде 
Киркок ва Кирк пайнок: Ырлар. – Ташкент, «Чулпон» нашриети, 1990. – 25 б.

Минг асрлик туш: Ырлар. – Ош облустук типографиясы, 1996. – 35 б.

Сажда: Ырлар. – Ташкент, 1997. – 60 б.

Келинчак: Ырлар, дастан. – Ош облустук типографиясы, 2001. – 52 б.

Ерилтош: Ырлар, дастан. – Ош облустук типографиясы, 2003. – 48 б.

Висол: – Ош: Облустук мугалимдердин билимин өркүндөтүү институту, 1997. – 34 б.

Алла: Дастан, ырлар. – Ош: “Жети түс» фирмасы, 2002. – 32 б.

Арманли дуйна: Дастан. – Ош: “Журналист» ЖЧКсы, 2006. – 30 б.

Захмат дурлари: Ырлар, дастан. – Ош: Журналист, 2007. – 102 б.

Яхшиликка бахшида умр: дастан. – Ош: Журналист, 2007.

Чашмарлардан узатилган сув. – Ош облустук типографиясы, 2001. – 28 б.

Таазим: Ырлар жана дастан. – Ош: Журналист, 2009. – 47 б.

Шукрана: Дастандар. – Ош: «Кагаз ресурстары” ЖЧКсы, 2009. – 308 б.

Укитиннинг Янги усуллари: Алдыңкы тажрыйбалар. – Ош облустук типографиясы, 1990. – 15 б.

Маслакдош. – Ош: «Союзтехника» полиграфиясы, 2003. – 32 б.

V-Х1 синфларга Диктантлар туплами. – Ош облустук типографиясы, 2001. – 103 б.

Иншо ва тахлил: Рекомендациялар. – Ош, Алгоритм, 2003. – 18 б. 

Хурматга лойик методист: Новелла – Ош облустук типографиясы, 1990. – 7 б. 

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. – 456 б. ISBN 978-9967-26-379-6
Категория: Кыргыз Республикасынын жазуучулары
Карасартова Лейла

Карасартова Лейла – акын. Бишкек шаарында 1974-жылы 6-августта туулган. 

1991-жылы №58 орто мектебин, 2000-жылы Ж.Баласагын атындагы Кыргыз улуттук университетин жана Кыргыз Республикасынын Эмгек жана социалдык коргоо министрлигине караштуу Социалдык өнүктүрүү жана ишкердик институтун бүтүрүп, «тарых мугалими», жана «экономист» кесиптерине ээ болгон.

1993-1999-жж. «Alperen», «Emel» Кыргыз-Түрк биргелешкен ишканаларында түрк тилинен котормочу, 2001-2002-жж. №75 лицейде тарых жана экономика мугалими, 2004-2005-жж. IFSте менеджмент боюнча окутуучу, 2005-жылдан «MAARIF» борборунун жетекчиси болуп эмгектенүүдө.

2007-жылы бир тууган сиңдиси Н.Карасартова менен бирдикте «Бриллианты на снегу» аттуу ырлар жыйнагын чыгарган. 

Анын ырлары «Адабий Кыргызстан», «Интернет» журналдарында, гезиттерде жана Ч.Айтматовго арналган «Айкөлдүгү Манас баба өңдөнүп» китебинде жарык көргөн.

2009-жылы Москва эл аралык китеп жарманкесинин жана КМШ жана чет өлкөлөр жаш жазуучуларынын IX форумунун катышуучусу болгон.

2009-жылдан Кыргыз Республикасынын Улуттук жазуучулар союзунун мүчөсү.

 Жарык көргөн китептери 
 Орус тилинде 
Бриллианты на снегу: Сборник стихов. - Б.: Алтын тамга, 2007. - 90 с. (соавтор).

Маленьким Мечтателям: Стихи для детей. - Б.: Алтын тамга, 2009. - 68 с. (соавтор).

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. – 456 б. ISBN 978-9967-26-379-6
Категория: Кыргыз Республикасынын жазуучулары
Карасартова Наргиса

Карасартова Наргиса – акын. Бишкек шаарында 1978-жылы 29-августта туулган. 

1995-жылы №58 орто мектебин, 1997-жылы Кооператив Ассоциациясынын Бишкектеги коммерциялык-экономикалык техникумун, 2001-2005-жж. өкмөттүк эмес уюмдун англис тилин үйрөнүү борборунун жана Кыргыз Республикасынын Эмгек жана социалдык коргоо министрлигине караштуу Социалдык өнүктүрүү жана ишкердик институтунан окуп котормочу, менеджер квалификацияларына ээ болгон. 

2002-2003-жж. №58 орто мектебинде, 2002-жылы №75 лицейде, 2004-2006-жж. Манас айылындагы Ат-Башы гимназиясында окутуучу болуп эмгектенген.

2008-жылдан ЭлТР телерадиокомпаниясында журналист жана редактор болуп иштеп келет.

2007-жылы Ч.Айтматов эл аралык фондунун «Русская поэзия» тобунда жаш адабиятчылар мектебинин мастер-классынан өткөн. «В конце недели» гезитинде, Ч.Айтматовго арналган «Айкөлдүгү Манас баба өңдөнүп» китебинде чыгармалары жарыяланган.

Алгачкы китеби 2007-жылы бир тууган эжеси Л.Карасартова менен бирге «Бриллианты в снегу» деген ат менен жарык көргөн. 

2009-жылы Москва шаарынын эл аралык китеп жарманкесинин, КМШ жана чет өлкөлөр жаш жазуучуларынын IX форумунун катышуучусу болгон.

2009-жылдан Кыргыз Республикасынын Улуттук жазуучулар союзунун мүчөсү.

 Жарык көргөн китептери 
 Орус тилинде 
Бриллианты на снегу: Сборник стихов. - Б.: Алтын тамга, 2007. - 90 с. (соавтор).

Маленьким мечтателям: Стихи для детей. - Б.: Алтын тамга, 2009. - 68 с. (соавтор).

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. – 456 б. ISBN 978-9967-26-379-6
Категория: Кыргыз Республикасынын жазуучулары
Касеинова Махабат

Касеинова Махабат – акын. Ат-Башы районунун Талды-Суу айылында 1985-жылы 25-августта туулган.

2003-жылы жылы өзү туулуп өскөн айылдагы мектепти, 2008-жылы Кыргыз-Түрк Манас университетинин тарых факультетин аяктаган.

Анын бир катар чыгармалары мезгилдүү басма сөз беттеринде, “Саамалык”, “Алманын мөмөлөрү”, “Много языков один мир” альманахтарына жарыяланып келет.

2005-жылдан баштап чыгармачыл жаштардын республикалык “Нурборбор” коомдук бирикмесинин жана “Калемгер” адабий клубунун мүчөсү.

Ч.Айтматов атындагы Эл аралык фонду тарабынан уюшулган “Дебют-2008” жайкы мектебинин бүтүрүүчүсү. 2009-жылы “Много языков один мир” конкурсунан поэзия жанры боюнча 1-орунду алган.

2010-жылдан Кыргыз Улуттук жазуучулар союзунун мүчөсү.

 Жарык көргөн китеби 
 Кыргыз тилинде 
Жолдо: Ырлар. – Б.: Бийиктик, 2009. – 100 б.

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. – 456 б. ISBN 978-9967-26-379-6
Категория: Кыргыз Республикасынын жазуучулары
Касыев Бекташ

Касыев Бекташ Кара-Кулжа районунун Сай айылында 1943-жылы 2-февралда туулган. 1960-жылы Кызыл-Жол мектебин бүтүргөн. 

1960–1961-жж. Жалал-Абаддагы кооперативдик окуу жайынан билим алып, 1962-жылдан Кара-Кулжа районунда айылдык керек-жарак коомунда бухгалтер болуп иштөө менен эмгек жолун баштаган. 

1969-жылы Кыргыз мамлекеттик университетинин айыл чарба экономикалык адистигин аяктап, Кара-Кулжа районунун Ленин колхозунда башкы экономист, 1972-жылдан Карл Маркс атындагы колхоздо эмгек боюнча бухгалтер, материалдык бухгалтер, экономист, текшерүү комиссиясынын башчысы болуп иштеген.

2011-жылдан Кыргыз Республикасынын Улуттук жазуучулар союзунун мүчөсү. 

 Жарык көргөн китептери 
Дил кайрык. – Б., 1995. – 46 б.

Таазим. – Б., 2000. – 52 б. 

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. – 456 б. ISBN 978-9967-26-379-6
Категория: Кыргыз Республикасынын жазуучулары